**A PTE KTK szakmai gyakorlatra vonatkozó szabályai**

Jóváhagyta a Kari Tanács 2009. 11. 25. ülésén,

módosítva a Kari Tanács 2010. 04. 14. ülésén,

módosítva a Kari Tanács 2012. 05. 23. ülésén,

módosítva a Kari Tanács 2012. 09. 12. ülésén,

módosítva a Kari Tanács 2013. 05. 29. ülésén,

módosítva a Kari Tanács 2014. 05. 21. ülésén,

módosítva a Kari Tanács 2016. 04. 20. ülésén.

módosítva a Kari Tanács 2016. 10. 16. ülésén

módosítva a Kari Tanács 2017. 11. 15. ülésén

módosítva a Kari Tanács 2018. 02. 21. ülésén

módosítva a Kari Tanács 2021. 12. 08. ülésén

módosítva a Kari Tanács 2022. 09. 21. ülésén

módosítva a Kari Tanács 2023. 02. 22. ülésén

**Preambulum – A szakmai gyakorlat fogalmának és képzési szerepének meghatározása**

A nemzeti felsőoktatásról szóló 2011. évi CCIV. törvény **(a továbbiakban Ftv.) meghatározása szerint:**

**„15. § (3): „**Az alapképzésben alapfokozat (baccalaureus, bachelor of science, bachelor of profession, bachelor of arts) és szakképzettség szerezhető. Az alapfokozat a felsőoktatás egymásra épülő képzési ciklusainak az első felsőfokú végzettségi szintje, amely feljogosít a mesterképzés megkezdésére. A képzési és kimeneti követelmények határozzák meg, hogy milyen szakképzettséget lehet szerezni az alapképzésben. A gyakorlatigényes alapképzési szakokon legalább a 85. § (3) bekezdésében meghatározott időtartamú szakmai gyakorlatot (a továbbiakban: szakmai gyakorlat) kell szervezni. A szakmai gyakorlat teljesítése feltétele a záróvizsgára bocsátásnak.”

és

 **„85. § (3): „**Gyakorlatigényes szaknak minősül a jogszabályban meghatározott képzési és kimeneti követelményei alapján legalább hat hétig tartó szakmai gyakorlatot is tartalmazó szak.”

illetve

**„108. §** E törvény alkalmazásában:

**36. szakmai gyakorlat:** felsőoktatási szakképzésben, alap-, mester- és osztatlan képzésben, külső gyakorlóhelyen vagy felsőoktatási intézményi gyakorlóhelyen teljesítendő részben önálló hallgatói tevékenység.”

A felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről **230/2012. (VIII. 28.) Korm. rendelet szerint:**

6. § (1) Felsőoktatási szakképzésben legalább egy félév szakmai gyakorlatot kell szakmai gyakorlóhelyen szervezni. A szakmai gyakorlat egybefüggő gyakorlat, amely több részben csak akkor szervezhető meg, ha arról a felsőoktatási szakképzés képzési és kimeneti követelményei - szakmai indokok alapján - úgy rendelkeznek.

(2) Az (1) bekezdés szerinti szakmai gyakorlat időtartama egy képzési időszaknak megfelelő időtartam, de legalább tizennégy hét, amelyben a gyakorlat öt napos munkahétnek megfelelő időszakokra tagolódik.

(3) Részidős vagy távoktatási képzésben szervezett képzés esetén a szakmai gyakorlat legalább 240 óra, amely időtartam alatt legalább három hét gyakorlatot egybefüggően kell megszervezni. A korábbi munkatapasztalat a felsőoktatási intézmény tanulmányi és vizsgaszabályzatában meghatározottak szerint tanulmányi követelmény teljesítéseként elismerhető.

(4) A hallgatót a szakmai gyakorlóhelyen a felsőfokú szakképzettséggel betölthető munkakörben foglalkoztatottak részére biztosított, a munkavégzéshez szükséges eszközök, munka- és védőruha, baleset- és munkavédelmi felszerelések illetik meg.

**(1) A szakmai gyakorlat alapvető keretei**

(1.1).

a) azokon a gyakorlatigényes alapképzési szakokon ahol a képzési idő 7 félév, **egy félévig tartó szakmai gyakorlatot kell szervezni.**

b) azokon a gyakorlatigényes alapképzési szakokon ahol a képzési idő 8 félév, **két félévig tartó szakmai gyakorlatot kell szervezni.**

c) felsőoktatási szakképzési szakokon **egy félévig tartó szakmai gyakorlatot kell szervezni**.

(1.2) **A gyakorlatot igazolható és értékelt módon kell teljesíteni**. A kredit-megítélés módja és kritériuma:

a) a szabályzatban meghatározott **idő igazolt eltöltése** a gyakorlati helyen

b) a szakmai gyakorlati **teljesítmény pozitív megítélése**, értékelése a kari tutor által.

Az alapképzési szakokon szakmai gyakorlatra **az ajánlott tanterv szerinti 7. (és 8.) félévben**, de legalább **155** kredit teljesítése után kerülhet sor. Ez alól kivételt képeznek a felsőoktatási szakképzés után alapképzésen továbbtanuló hallgatók, akik az alapképzésre történő beiratkozásukat követően azonnal jogosultak a szakmai gyakorlat teljesítésére.

 (1.3) A **munkaviszonyban álló hallgató** jelenlegi munkahelyén is teljesíthet olyan feladatokat, amely **szakmai gyakorlatként** **beszámítható** lesz. A munkahely regisztrálása, mint „hozott” gyakorlati hely (lásd 2.2.), a cégakkreditációs adatlap és a fogadónyilatkozat alapján is szükséges. A gyakorlat feladatainak teljesítéséről ebben az esetben is meg kell győződnie a tutornak.

(1.4) **Rendkívüli esemény bekövetkezése**

Amennyiben a szakmai gyakorlat teljesítése közben adódik olyan helyzet, amely a hallgatót tartósan akadályozza a gyakorlaton való részvételben (szülés, betegség, elháríthatatlan családi esemény stb.), a szakmai gyakorlat egészét értékelve tutor ennek alapján dönt a szakmai gyakorlat elfogadásáról. Vitatott esetben a hallgató felülvizsgálatot kérve, a Tanulmányi Bizottsághoz fordulhat.

(1.5) **Külföldi szakmai gyakorlat:** A külföldön töltött gyakorlat szakmai gyakorlatként elfogadható a hazaival analóg módon.

(1.6) A gyakorlat teljesítéséről, a gyakorlat keretében megfogalmazott cél eléréséről **a nem KTK-keretek között végzett szakmai gyakorlat alapján benyújtott** **kreditbeszámítási kérelem** esetén a tutor véleményének meghallgatása után értékeli, fogadja be a KÁB.

(1.7) A **záróvizsgára bocsátás feltétele a végbizonyítvány megszerzése**, amelynek része **az előírt szakmai gyakorlat teljesítése** is.

(1.8) A szakmai gyakorlat **időbeosztását és határidőit** **a dékán határozza meg** és teszi közzé, a szokásos kari információs rendszereken keresztül.

(1.9) Jelen szabályzatban leírtak alkalmazandók a **Felsőoktatási szakképzés** (a továbbiakban **FOKSZ)** szakmai gyakorlatait illetően is a következő megjegyzésekkel:

* A szakmai gyakorlatra a képzés negyedik félévében, de legalább 75 kredit teljesítése után kerülhet sor
* A FOKSZ-on kötelező szakmai gyakorlat időtartama:
* 1. teljes idejű képzés esetén 1 félév egybefüggően, a teljesítendő munkaórák száma minimálisan 560 óra (14 hét, heti 5 munkanap és heti 40 munkaóra figyelembe vételével).
* 2. részidős képzés esetén a teljesítendő munkaórák száma minimálisan 240 óra.
* Az előírt szakmai gyakorlatnak megfelelő munkakörben eltöltött korábbi munkatapasztalat beszámítható.
* A hallgató mentor által történő értékelésére (illetve a gyakorlat megfelelő színvonalú teljesítésének igazolására) az 4. sz. mellékletben található értékelőlap alkalmazandó.
* FOKSZ képzésben a szerződött időszak bármely okból történő megszakítása az alapképzésben előírt eljárásrend alá eső tevékenységeket vonja maga után.
* A FOKSZ képzésen részt vevő hallgatók részére a szakmai gyakorlati hely lehet a Kar által megszervezett, és ezt követően a hallgatónak felajánlott („kari”), vagy a hallgató által szerzett és a Kar által elfogadott („hozott”).
* Azon FOKSZ hallgatók akik a 2017/18 I. félévtől érvényes tantervek szerint indított alapképzésre nyernek felvétel, a szakmai gyakorlatot 20 kredit értékben lehet beszámítani az érvényes képzési és kimeneti követelmények alapján.

**(2) A szakmai gyakorlat előkészítése, megszervezése**

(2.1) A szakmai gyakorlat megszervezéséért, **a gyakorlati helyek biztosításáért a Kar felel**. Mivel a képzésnek része a szakmai gyakorlat, a Kar felel ezen a területen is a megfelelő feltételek biztosításáért.

(2.2) A szakmai gyakorlati hely lehet a Kar által megszervezett, és ezt követően a hallgatónak felajánlott („kari”), vagy a hallgató által szervezett és a Kar által elfogadott („hozott”).

(2.3) **A szakmai gyakorlati helyek megszervezésének folyamata**

1. A kari gyakorlati helyek szervezése, felkutatása a Kar feladata.
2. A „kari” és a hallgatók által saját maguk számára hozott gyakorlati helyek elfogadása tutori feladat.
3. A „kari” gyakorlati helyek nyilvántartásba vétele a Kar feladata, adminisztrációja a Tanulmány Osztály (továbbiakban: TO) feladata, a „hozott” szakmai gyakorlati helyek nyilvántartásba vétele, adminisztrációja a TO feladata.
4. A „kari” gyakorlati helyek belső meghirdetése, a pályáztatás lebonyolítása, a kiválasztás, a kihirdetés az Openup karriermenedzsment online szakmai piactér felületén valósul meg.
5. Együttműködési megállapodás megkötése a „kari” gyakorlati helyekkel a Kar feladata.
6. Együttműködési megállapodás megkötése a hallgató által hozott gyakorlati helyekkel a hallgató feladata.
7. Tájékoztató, a szakmai gyakorlat céljának, feladatainak meghatározása a tutor feladata.

A „kari” gyakorlati helyeket jóváhagyni szükséges, ez a Kar feladata. A „kari” gyakorlati helyeket a Kar feladata hozzárendelni az adott időszakhoz az Openup felületen, ez alapján a „kari” gyakorlati hely által meghirdetett szakmai gyakorlati pozíció meghirdetésre kerül, és az adott időszakra vonatkozóan megtalálható lesz a felületen.

A PTE ID autentikáció használatával a hallgatónak lehetősége van a Neptun kódja segítségével regisztrálni a felületre (ez a lehetőség utólag is beállítható már megvalósult regisztráció után is), ezáltal a hallgató adatai (Neptun kód, szak, kar) szinkronizálásra kerülnek az Openup profiljában.

A „kari” gyakorlati hely beállíthatja, hogy az általa preferált képességek, kompetenciák vagy szakok szerint hirdesse meg az adott pozíciót. Egy hallgató 3 helyet jelölhet meg minden meghirdetett időszakban. A helyek betöltése az alábbi folyamat alapján történik:

1. Az időszakok rugalmasan kerülnek meghirdetésre, az ezzel kapcsolatos határidőkről az érintett hallgatók hivatalos úton, a Neptun TR-en keresztül, valamint az Openup felületen értesülnek
2. A „kari” gyakorlati helyeket hirdető partnerek számára, egy erre kijelölt felületen a pályázati időszak után láthatóvá vállnak az adott gyakorlati helyre jelentkező hallgatók. A ”kari” gyakorlati helynek ezen a felületen van lehetősége arra, hogy elfogadja vagy elutasítsa az adott jelentkezőt. Miután a „kari” szakmai gyakorlati hely meghozta a döntését, a pályázó hallgatónak is lesz lehetősége arra, hogy elfogadja, vagy elutasítsa az adott szakmai gyakorlatos helyet.
3. A szerződéskötés csak azután valósulhat meg, amikor a hallgatót elfogadni kívánt „kari” gyakorlati hely által kínált pozíciónál megjelenő „Elfogadás” lehetőségre kattint a hallgató is. Ettől kezdve, ez a hallgató már nem fogadható el más helyek által felkínált pozíciót, az egyéb megjelölt pozíciók esetében megjelenő „Elfogadás” és „Elutasítás” gombok inaktívvá válnak mindkét fél (hallgató, „kari” gyakorlati hely) részére.

Amennyiben a hallgató által „hozott” gyakorlati helyet a Kar elfogadja, akkor ezt a helyet értelemszerűen az adott hallgató foglalja el. Amennyiben a hallgató pályázati eljárással nyer el gyakorlati helyet, köteles az általa elsőként elnyert helyet elfogadni.

A szakmai gyakorlat egyéni vállalkozás keretében történő elvégzését a Tanulmányi Bizottság kizárólag kari oktató mentorálása mellett engedélyezheti abban az esetben, ha az egyéni vállalkozás tevékenysége illeszkedik a képzés jellegéhez.

Amikor a hallgatónak nincs „hozott” gyakorlati helye, és a fenti pályázati eljárással a Kar által biztosított helyek közül sem nyerte el az általa megjelölt gyakorlati helyet, ebben az esetben a Kar kijelöl számára gyakorlati helyet, amelyet vagy elfogad aktív státusza mellett, vagy el is utasíthatja azt, vállalva az azzal járó következményeket. A kijelölt hely elutasítását a hallgató köteles a nyilvánosságra hozataltól számított 8 napon belül jelezni a TO felé.

(2.4) **A gyakorlati helyek belső „akkreditációja”.**

Meg kell határozni **a „megfelelő” szakmai gyakorlati helyek szakmai kritériumait** (ami értelemszerűen egyaránt kötelező a „kari” és a „hozott” kategóriákra), és ennek alapján értékelni, minősíteni kell a szakmai gyakorlati helyek megfelelőségét.

A megfelelőség elbírálásának legfontosabb **minőségbiztosítási szempontjai**:

* a hallgató számára biztosítható olyan munkakör vagy feladat, amelyben érdemi gazdasági-üzleti folyamatok zajlanak, ilyen funkciót lehet betölteni (gyakorolni),
* biztosítható a szakmai gyakorlatot támogató, megfelelő beosztást betöltő vállalati szakember, vezető (mentor) / meg kell adni a mentor elérhetőségét/.

A gyakorlati helyek értékelése a fenti szempontok mérlegelése alapján történik. A szabályzat mellékleteiben megtalálhatók az ehhez szükséges formanyomtatványok (2. sz. melléklet: Cégakkreditációs adatlap; 3. sz. melléklet: Fogadó nyilatkozat).

Az egyes gyakorlati helyek akkreditálását (a fenti kritériumoknak való megfelelőség ellenőrzését) a tutor végzi. Amennyiben a hallgató vitatja a tutor döntését, a Tanulmányi Bizottsághoz fordulhat, amely dönt az adott kérdésben.

(2.5) Együttműködési megállapodás lehet határozatlan és határozott időre szóló, melyeknek része a „Kiegészítő megállapodás” és annak három melléklete:

- 1. sz. melléklet: Felek szakmai gyakorlatot érintő adatai

- 2. sz. melléklet: Szakmai gyakorlat adatai

- 3. sz. melléklet: Gyakorlóhely díjazására vonatkozó feltételek

**(3) A szakmai gyakorlathoz kapcsolódó feladatok**

**(3.1) A hallgató feladatai a szakmai gyakorlaton**

1. A szervezet, a működés, a gazdálkodás, az alapvető üzleti funkciók megismerése.
2. Az adott szervezet kultúrájába, munkarendjébe beilleszkedve a munkaköri elvárások megismerése, az elvárásoknak megfelelő viselkedés, munkavégzés.
3. A vállalati mentor által meghatározott feladatok elvégzése (egy kvázi munkakör legalább részleges ellátása, részvétel projekt-munkában stb.).
4. A hallgató köteles megőrizni az üzleti titkot. Indokolt esetben lehetőség van a szakdolgozat titkosítására. A titkosítás engedélyezését a kari honlapon található formanyomtatványon a szakvezetőtől lehet kérni.
5. A mentori értékelés határidőre való eljuttatása a TO-ra a hallgató felelőssége.

**(3.2) A kari tutor feladata**

1. Szakmai gyakorlati felkészítést tart.
2. Igény esetén konzultál a hallgatóval a gyakorlat lebonyolításáról, a hallgató feladatáról.
3. Tartja a kapcsolatot a gyakorlati hellyel szakmai kérdésekben.
4. A gyakorlat közben rendelkezésre áll konzultációra, esetleges panaszok, problémák megoldására, kérdések megválaszolására. Biztosítja a folyamatos e-mail kapcsolattartás lehetőségét a hallgató számára.

Értékeli a szakmai gyakorlatot figyelembe véve a vállalati mentor nyilatkozatát (lásd 1. számú melléklet - illetve az angol nyelvű képzésben tanulók számára az 5. sz. melléklet).

**(3.3) A vállalati mentor feladata**

1. Konzultál a hallgatóval.
2. Meghatározza a hallgató feladatait.
3. Segítséget nyújt az adott szervezet működésének megismerésében, a szükséges információk megszerzésében.
4. Segíti és ellenőrzi a gyakorlati munkát, a munkatapasztalat megszerzését.
5. Nyilatkozatot állít ki (1., 4. vagy 5. számú melléklet) a szakmai gyakorlat időtartamáról és szakmai tartalmáról a szakmai gyakorlat befejezésekor.

**(4) Hallgatói jogviszony**

Bár a hallgatónak a szakmai gyakorlat ideje alatt is megmarad a hallgatói jogviszonya, a gyakorlat tekintetében a gyakorlati hely vezetője minősül rendelkezési joggal bíró „munkáltatónak”, a hallgatónak a gyakorlat alatt be kell tartania a gyakorlati hely munkarendjét, szabályait, teljes munkaidős időbeosztását.

A jogok és kötelezettségek kapcsán a Nemzeti Felsőoktatásról szóló 2011. évi CCIV. törvény, a szakmai gyakorlat vonatkozásában az Nftv. 44. § (2) bekezdése alapján a Munka törvénykönyvéről szóló 2012. évi I. törvény és a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII. 28.) Kormányrendelet, valamint a Polgári Törvénykönyv rendelkezései az irányadók.

**(5) Hallgatói munkadíj és juttatások**

A hallgató a szakmai gyakorlat idején is **jogosult hallgatói juttatásokra**, emellett

**Ftv. „44. §** (3) a:

A hallgatót. „díjazás illetheti, illetve a 6 hét időtartamot elérő egybefüggő gyakorlat esetén díjazás illeti, melynek mértéke legalább havonta a kötelező legkisebb munkabér (minimálbér) 65% -a, a díjat – eltérő megállapodás hiányában – a szakmai gyakorlóhely fizeti.”

A szakmai gyakorlattal kapcsolatos költségek elszámolásának módja, sajátos szabályait a Nemzeti Felsőoktatási Törvény és a Szakképzési Törvény, illetve a Munka Törvénykönyve hatályos előírásai és a kapcsolódó rendelkezések szabályozzák.

 **(5.1) Finanszírozási kérdések**

**A képzési idő – azokon a szakokon, ahol szakmai gyakorlat van – a szakmai gyakorlattal együtt értendő**. A szakmai gyakorlat jelen rendelkezések szerint a képzés része, **felelős érte minden tekintetben a felsőoktatási intézmény.** A 7. (és 8.) félévben  **az önköltséges hallgatók kötelesek megfizetni az önköltség díját.**

Azon BA levelező munkarendben tanulmányokat folytató hallgatóknál, akik a jelenlegi munkahelyükön töltik a szakmai gyakorlatot, az önköltség az érvényes dékáni utasítás alapján mérsékelhető.

**(6) A szakmai gyakorlat alatt a gyakorlati hely váltás eljárásrendje**

Elképzelhető olyan szituáció, amikor – akármelyik fél is lett annak okozója – elkerülhetetlen a váltás, a szakmai gyakorlat megszakítása és új helyen való folytatása. Ez viszont csak a következő – szigorú – feltételek mellett valósulhat meg:

1. Váltást a tutor **engedélyezheti**, jogorvoslattal a Tanulmányi Bizottságnál lehet élni. Ha a hallgató a tutor engedélye nélkül szakítja meg, hagyja félbe a szakmai gyakorlatát, akkor – akár folytatja a gyakorlatot máshol, akár nem – a szakmai gyakorlatát a Kar nem fogadja el.
2. A tutor csak valóban olyan **vis major esetekben** ad engedélyt a váltásra, amikor a szakmai gyakorlat folytatása, eredményes elvégzése a korábbi gyakorlati helyen valamilyen nyomós okból lehetetlenné válik. Ilyen lehet pl. a munkahely megszűnése, válságos helyzete, alapvető váltás a vezetésben, a mentornál, a tervezett feladatellátás lehetőségének alapvető akadályoztatása. A hallgatónak a tutorhoz benyújtandó kérelmében hitelt érdemlően **bizonyítania kell**, hogy a váltás rajta kívül álló okokból vált elkerülhetetlenné, és adott helyen lehetetlen a szakmai gyakorlat eredményes folytatása.
3. A váltás további feltétele – mivel szerződéses kapcsolatunk van a gyakorlati hellyel – az, hogy a kérelemhez mellékelt nyilatkozatban **a gyakorlati hely is egyetértsen** a szerződés felbontásával, és azt a maga részéről lezárja. A lezárásnak része a hallgatói munka értékelése a mentor részéről, az adott értékelő szempontrendszer szerint. Ennek hiányát a hallgatónak megfelelően **indokolnia kell**.
4. A szakmai gyakorlat új munkahelyen történő folytatását a tutor csak abban az esetben engedélyezi, ha a hallgató a kérelemmel párhuzamosan benyújtja az **új gyakorlati munkahely fogadó nyilatkozatát**, akkreditációs kérelmét, és azt a tutor **megfelelőnek találta**, ezáltal egyik fél részéről sincs akadálya a szerződés megkötésének.

Amennyiben a fentiek nem valósulnak meg, és a szakmai gyakorlat eredménytelenül, idő előtt megszakad, vagy azt a hallgató egyoldalúan megszakítja, és esetleg – engedély, szerződés nélkül – máshol folytatja, a hallgató szakmai gyakorlati féléve **nem fogadható el**. Ennek felelősségét a hallgatónak kell viselnie.

**(6.1) Az alapképzés szakmai gyakorlatának értékelése**

A tutor jelen szabályzat 1.2 és 1.3 pontjai alapján értékeli a szakmai gyakorlatot a rendelkezésre álló információk és a mentori értékelés alapján. Ennek során osztályzatot ad, dönt a kredit megítéléséről, és azt rögzíti a TR-ben. Sikeres teljesítés esetén a hallgatót ötfokozatú skálán értékeli, a hatályos TVSZ 48. §(1) bekezdése alapján. Sikertelen teljesítés esetén a hallgató a szakmai gyakorlati tárgy újrafelvételével teljesítheti a szakmai gyakorlatot.

**(7) Hatályba lépés**

E szabályzat rendelkezései a 2022/23–as tanév I. félévétől szakmai gyakorlatot teljesítő hallgatókra vonatkoznak.

1. **sz. Melléklet: Mentori értékelés alapképzésen tanuló hallgatók számára**

Alulírott ……………………………………………….……. (továbbiakban mentor) nyilatkozom arról, hogy ………………………………..…………………………………………………….. (cégnév) (székhely: ………………….……………………………….;
cím: ………………..…………………………………….…………………) szakmai gyakorlaton fogadtam ………………………..……….. (Neptun kód: …………….), a PTE - KTK alapképzéses hallgatóját a következő feltételekkel:

I. meghatározott időtartamú szakmai gyakorlatot teljesített: 20…………… -tól 20……….. - ig

II. szakmai feladatokat látott el:

……………………………………………………………………………………………………………………………………………………………………………

……………………………………………………………………………………………………………………………………………………………………………

Értékelést segítő táblázat. Kérem, hogy az X megfelelő helyre történő elhelyezésével értékelje a hallgatót az alábbi szempontok alapján. Amennyiben az X a „nem jellemző” oszlopban szerepel többségben, akkor javasolt a nem megfelelt minősítés megítélése a hallgató számára.

|  |  |  |
| --- | --- | --- |
| Tulajdonság, hozzáállás, magatartási jellemző | Mennyire volt jellemző a hallgatóra | Mennyire fontos szempont a gyakorlati hely szempontjából |
|   | jellemző | közepesen | nem jellemző | fontos | közepesen | nem fontos |
|  a) Alaposság  |   |   |   |   |   |   |
|  b) Alkalmazkodás  |   |   |   |   |   |   |
|  c) Csoportmunka  |   |   |   |   |   |   |
|  d) Fegyelem  |   |   |   |   |   |   |
|  e) Felelősségtudat  |   |   |   |   |   |   |
|  f) Kapcsolatteremtés  |   |   |   |   |   |   |
|  g) Kezdeményezés  |   |   |   |   |   |   |
|  h) Kommunikáció  |   |   |   |   |   |   |
|  i) Kreativitás  |   |   |   |   |   |   |
|  j) Problémamegoldás  |   |   |   |   |   |   |
|  k) Szorgalom |   |   |   |   |   |   |
| l) Idegen nyelv ismerete |   |   |   |   |   |   |
|  angol |   |   |   |   |   |   |
|  német |   |   |   |   |   |   |
|  egyéb:…………………. |   |   |   |   |   |   |

III. Véleménye szerint a PTE Közgazdaságtudományi Kar hallgatói tanulmányaik során megszerzik a hatékony munkavégzéshez szükséges készségeket/képességeket?

teljes mértékben /közepes mértékben/ egyáltalán nem

Ezúton igazolom, hogy a nevezett hallgató a fentiek alapján

jeles (5), jó (4), közepes (3), elégséges (2), elégtelen (1)

Indoklás (igény esetén):

………………………………….………………………………………………………………………………………………………………………….………………………………………………………………………………………………………………………..……….

Kelt:…………….…, 20…. . ………………………… . …………………… .

 mentor

 cégszerű aláírás (P.H.)

1. **sz. Melléklet: Cégakkreditációs adatlap alapképzésen tanuló hallgatók számára**

|  |  |
| --- | --- |
| Hallgató neve \*: | Neptun kód \*: |
| Képzés szintje \* : Alapképzés  |
| Képzés \* nappali levelező | Szak \*  GM KM PSZ TV EE | Szakmai gyakorlati félév \* ősz tavasz |
| Hallgató tel:  | e-mail:\* |
| CSAK LEVELEZŐ hallgatóknak! \* | jelenlegi munkaköre:\* | Az akkr. eljárásban résztvevő cég a jelenlegi munkahelye? \* igen nem |
| Cégnév \* |  |
| Adószám \* |  |
| Székhely címe \* |  |
| Alkalmazottak száma \* |  0 – 1 fő 2 – 9 fő 10 – 49 fő50 – 249 fő 250 – fő |
| Webcím\* |  |
| Szakmai gyakorlat helye (cím) \* |  |
| Munkaterület/feladatok a szakmai gyakorlat során \* |  |
| A szakmai gyakorlat hossza (hét) \* |  12 hét(egy cégnél) | 2 x 41 nap megszakítással |
| A szakmai gyakorlat ideje (-tól -ig) \* |  |
| **Céges kapcsolattartó adatai** |
| Név \* |  |
| Beosztás \* |  |
| Telefon \* |  | E-mail cím:\* |
| **Mentor adatai** |
| Név \* |  |
| Beosztás \* |  |
| Telefon \* |  | E-mail cím:\* |

\* A csillaggal jelzett mezők kitöltése kötelező!

1. **sz. Melléklet: Fogadó nyilatkozat**

Kötelező szakmai gyakorlat eltöltéséhez

Igazolom, hogy ………………………………………………..…………………………... (hallgató neve, Neptun kódja) szakmai gyakorlatra vonatkozó jelentkezését - a PTE Közgazdaságtudományi Kar Szakmai gyakorlati szabályzatában meghatározott kötelezettségeim ismeretében - elfogadtam, és a gyakorlaton való részvételét lehetővé teszem a ………………………...………………………… …………………………………………………………………. –nál/nél (vállalkozás megnevezése).

Dátum:

|  |  |
| --- | --- |
| P.h. | …………………………………………… |
|  | (Név, beosztás) |

1. **sz. Melléklet: Mentori értékelés a FOKSZ-on tanuló hallgatók számára**

Alulírott ………………………………….……. (továbbiakban mentor) nyilatkozom arról, hogy ………………………………………………….….. (cégnév) (székhely: ……………………………….; cím: …………………………………..……………) szakmai gyakorlaton fogadtam ………………………..……….. (neptun kód: ……………………), a PTE KTK FOKSZ képzéses hallgatóját a következő feltételekkel:

I. meghatározott időtartamú szakmai gyakorlatot teljesített (minimálisan 560/240[[1]](#footnote-1) munkaóra): 20…………… -tól 20………..……. - ig

II. szakmai feladatokat látott el:

………………………………………………………………………………………………………………………………………………

………………………………………………………………………………………………………………………………………………

Értékelést segítő táblázat (pl. amennyiben az utolsó oszlopban történő jelölések vannak többségben, akkor javasolt a nem megfelelt minősítés megítélése a hallgató számára):

|  |  |  |  |
| --- | --- | --- | --- |
| **Tulajdonság, hozzáállás, magatartási jellemző** | **Jellemző volt a hallgatóra** | **Közepesen jellemző volt a hallgatóra** | **Nem volt jellemző a hallgatóra** |
|  a) Alaposság  |  |  |  |
|  b) Alkalmazkodás  |  |  |  |
|  c) Csoportmunka  |  |  |  |
|  d) Fegyelem  |  |  |  |
|  e) Kommunikáció  |  |  |  |
|  f) Problémamegoldás  |  |  |  |
|  g) Szorgalom |  |  |  |

Ezúton igazolom, hogy a nevezett hallgató a fentiek alapján összteljesítményét figyelembe véve:

jeles (5), jó (4), közepes (3), elégséges (2), elégtelen (1)

Indoklás (igény esetén): ………………………………….………………………………………………………………………

………………………………….……………………………………………………………………………………………………………

Kelt:…………….…, 202…. . ………………………… . …………………… .

mentor

 cégszerű aláírás (P.H.)

1. **sz. Melléklet: Mentor’s evaluation**

Undernamed …………………………. (mentor further on) I declare that …………………………….. (name of the company) (address, town: ……………………………….; street: ……………………………) I provided placement for ………………………..……….. (Neptun code: ………………………………………..), undergraduate student of the University of Pécs, Faculty of Business and Economics with the following conditions:

I. he/she completed (the minimum 40 days long) placement: from 202…………… till 202………..……. .

II. he/she practiced professional work at my company:

……………………………………………………………………………………………………………………………………………….

……………………………………………………………………………………………………………………………………………….

The table below helps the mentor’s evaluation (in case the majority of evaluations can be seen in the last column then the student should be qualified as insufficient):

|  |  |  |  |
| --- | --- | --- | --- |
| **Feature, attitude, behaviour** | **Marked the student** | **Moderately marked the student** | **Did not mark the student** |
|  a) Profoundness |  |  |  |
|  b) Adaptation |  |  |  |
|  c) Team work |  |  |  |
|  d) Discipline |  |  |  |
|  e) Sense of responsibility |  |  |  |
|  f) Ability for making connections |  |  |  |
|  g) Initiative |  |  |  |
|  h) Communication |  |  |  |
|  i) Creativity |  |  |  |
|  j) Problem solving ability |  |  |  |
|  k) Diligence |  |  |  |

According to the evaluation above, I evaluate the student’s placement performance as

excellent (5) - good (4) - fair (3) - pass (2) - fail (1)

Reasoning (if so):

………………………………….………………………………………………………………………………………………………………………….………………………………………………………………………………………………………………………..……….

Date:…………….…, 202…. . ………………………… . …………………… .

 …………………………………………… mentor’s signature (P.H)

1. **sz. Melléklet: Cégakkreditációs adatlap a FOKSz-on tanuló hallgatók számára**

Nyomtatott betűvel, olvashatóan kérjük kitölteni! Minden mező kitöltése kötelező!

|  |  |
| --- | --- |
| Hallgató neve:  | Neptun kód: |
| Képzés szintje: Felsőoktatási szakképzés |
| Tagozat:  nappali (14 hét) v. (5+5+4 hét)  levelező (6 hét) | Szak :  GM KM PSZ TV | Szakmai gyakorlati félév  ősz tavasz |
| Hallgató tel:  | e-mail: |
| Cégnév  |  |
| Adószám  |  |
| Székhely címe  |  |
| Alkalmazottak száma  |  0 – 1 fő 2 – 9 fő 10 – 49 fő50 – 249 fő 250 – fő |
| Webcím (ha nincs, húzza ki) |  |
| Szakmai gyakorlat helye (cím)  |  |
| Munkaterület/feladatok a szakmai gyakorlat során  |  |
| A szakmai gyakorlat hossza (hét)  |  14 hét egybefüggően 5 + 5 + 4 hét 6 hét (levelező) |
| A szakmai gyakorlat ideje (-tól -ig)  |  |
| Egyéb megjegyzés |  |
| **Céges kapcsolattartó adatai** |
| Név  |  |
| Beosztás  |  |
| Telefon  |  | E-mail cím: |
| **Mentor adatai** |
| Név  |  |
| Beosztás |  |
| Telefon  |  | E-mail cím: |

*Az akkreditációról a tutor dönt, kérjük, ezt ne töltse ki! (TO)*

**Döntés: engedélyezve/elutasítva** *(megfelelő válasz aláhúzandó)* **Aláírás:**

**Elutasítás esetén indoklás:** …………………………………………………………………………………………………………………………………………………………………………………………………………………………………………………………………………………………………………………………

1. A megfelelő aláhúzandó (teljes idejű képzés esetén minimálisan 560 óra, részidős képzés esetén minimálisan 240 óra). [↑](#footnote-ref-1)